尋晚想食越南野,於是黎越興園食晚餐,兩個人,要左一個雞絲撈檬($34)同埋一個蟹柳湯檬($29),前者用碟上,份量比想像中小,好在檬粉唔會太乾硬,雖然雞絲唔算嫩口,但係無連皮,夠清,配菜份量剛剛好,唔會係勁多紅蘿蔔絲果種,魚露可以任落,都幾夠酸,所以好味!後者好清,個湯似乎係清湯,要讚係檬粉質素好好,浸到軟身易入口但又唔會太腍,都幾難做到,要彈係成碗野除左檬粉就只係五條雪藏蟹柳加一d芽菜,好似好求其喎,奉勸大家下次都係要雞絲或者扎肉之類,唔好要蟹柳咯,唔係一定會覺得自己笨!